«Պավել Մանուկյանը Ժիրայր Սեֆիլյանի, Գարեգին Չուգասզյանի, Վարուժան Ավետիսյանի և Գևորգ Սաֆարյանի հետ նախնական համաձայնություն է ձեռք բերել զանգվածային անկարգություններ կազմակերպելու վերաբերյալ», ֊ նշեց դատախազը: ֊ «Իրենց հանցավոր մտադրության իրականացման նպատակով ինչպես անձամբ, այնպես էլ ներգրավված այլ անձանց միջոցով Պավել Մանուկյանը 2014 թվականի մայիսից հավաքագրել է անկարգությունների կատարմանը պատրաստ անձանց խմբեր, ինչպես նաև խմբի մյուս անդամների հետ զանգվածային անկարգությունների կատարմանը մարդկանց հոծ զանգվածներ ներգրավելու մղումով զանգվածային լրատվամիջոցների, ասուլիսների և հասարակական վայրերում տարբեր պատրվակներով կազմակերպված հավաքների ու երթերի ընթացքում տարաբնույթ սադրիչ ելույթներով, կոչերով մարդկանց տրամադրել»: